b'\n_START_ARTICLE_\nGewehr 88\n_START_SECTION_\nRazvoj\n_START_PARAGRAPH_\nPu\xc5\xa1ko Gewehr 88 je razvila Nem\xc5\xa1ka pu\xc5\xa1karska komisija (od tu ime komisijska pu\xc5\xa1ka), kot odziv na francosko repetirko Lebel M1886, ki je uporabljala novo brezdimno strelivo. Komisija jo je razvila tako, da je v en dizajn zbrala ve\xc4\x8d naprednih lastnosti z raznih pu\xc5\xa1k tistega \xc4\x8dasa. Posledi\xc4\x8dno ima pu\xc5\xa1ka zaklep, ki ga je razvil Paul Mauser in nadgradil Louis Schlegelmilch, sistem za polnjenje streliva, ki ga je razvil Ferdinand Mannlicher in pla\xc5\xa1\xc4\x8d za cev, ki ga je razvil Armand Mieg._NEWLINE_Na osnovi zaklepa te pu\xc5\xa1ke so bile kasneje razvite: romunska manliherica, nizozemska manliherica, Mannlicher-Sch\xc3\xb6nauer, portugalski Mauser-Vergueiro in mad\xc5\xbearska pu\xc5\xa1ka 35M.'